Τελευταία ενημέρωση: Μάιος 2018
Σημείωση: Αυτή είναι μια offline έκδοση της Δήλωσης απορρήτου της HP.  Επισκεφθείτε τη διεύθυνση www.hp.com/go/privacy για να δείτε τη Δήλωση απορρήτου της HP και τυχόν ενημερώσεις.

Δήλωση απορρήτου της HP

Η HP αναγνωρίζει το ιδιωτικό απόρρητο ως θεμελιώδες ανθρώπινο δικαίωμα, καθώς και τη σημασία του ιδιωτικού απορρήτου, της ασφάλειας και της προστασίας δεδομένων για τους πελάτες και τους συνεργάτες μας σε ολόκληρο τον κόσμο. Ως παγκόσμιος οργανισμός, με νομικά πρόσωπα, επιχειρηματικές διαδικασίες, διοικητικές δομές και τεχνικά συστήματα που ξεπερνούν τα σύνορα χωρών, καταβάλλουμε προσπάθειες να παρέχουμε μέτρα προστασίας σε όλες τις λειτουργίες μας τα οποία υπερβαίνουν τους ελάχιστους νομικούς όρους και να αναπτύξουμε αυστηρές πολιτικές και διαδικασίες που χαρακτηρίζονται από συνοχή.

Η παρούσα Δήλωση απορρήτου σάς ενημερώνει για τις πρακτικές που εφαρμόζουμε σε σχέση με το ιδιωτικό απόρρητο, τις επιλογές που έχετε στη διάθεσή σας και τα δικαιώματα που μπορείτε να ασκήσετε όσον αφορά τα προσωπικά σας δεδομένα, συμπεριλαμβανομένων των πληροφοριών που ενδέχεται να συλλέγονται από την online δραστηριότητά σας, τη χρήση συσκευών και την offline αλληλεπίδραση με την HP, όπως όταν επικοινωνείτε με τους αντιπροσώπους υποστήριξης πελατών της HP. Η παρούσα Δήλωση απορρήτου ισχύει για όλες τις εταιρείες της HP, καθώς και για τους ιστότοπους, τους τομείς, τις υπηρεσίες (συμπεριλαμβανομένης της διαχείρισης συσκευών), τις εφαρμογές, τις συνδρομές (π.χ. Instant Ink) και τα προϊόντα που ανήκουν στην HP και στις θυγατρικές της (συλλογικά "Υπηρεσίες HP"). Στις περισσότερες περιπτώσεις, ο υπεύθυνος ελέγχου δεδομένων είναι η HP Inc. Εάν έχετε ερωτήσεις σχετικά με τον υπεύθυνο ελέγχου δεδομένων για μια συγκεκριμένη Υπηρεσία HP, μπορείτε να επικοινωνήσετε με το HP Privacy Office.

Η Δήλωση απορρήτου δεν ισχύει για εφαρμογές, προϊόντα, υπηρεσίες, ιστότοπους ή λειτουργίες μέσων κοινωνικής δικτύωσης τρίτων στα οποία η πρόσβαση μπορεί να γίνει μέσω συνδέσμων που παρέχουμε στις Υπηρεσίες HP για δική σας διευκόλυνση και ενημέρωση. Η πρόσβαση σε αυτούς τους συνδέσμους έχει ως αποτέλεσμα την απομάκρυνση από τις Υπηρεσίες HP και μπορεί να οδηγήσει στη συλλογή ή κοινοποίηση πληροφοριών για εσάς από τρίτους. Δεν ελέγχουμε, δεν αποδεχόμαστε και δεν προβαίνουμε σε οποιαδήποτε δήλωση σχετικά με τους ιστότοπους των τρίτων ή τις πρακτικές απορρήτου τους, οι οποίες μπορεί να διαφέρουν από τις δικές μας. Σας συνιστούμε να διαβάζετε την πολιτική απορρήτου κάθε ιστότοπου με τον οποίο αλληλεπιδράτε, πριν επιτρέψετε τη συλλογή και τη χρήση των προσωπικών σας δεδομένων.

Σε περίπτωση διαφορών μεταξύ οποιασδήποτε μετάφρασης και της αγγλικής έκδοσης της Δήλωσης απορρήτου, υπερισχύει η αγγλική έκδοση, που διατίθεται στη διεύθυνση:  https://ssl.www8.hp.com/us/en/privacy/ww-privacy.html

Τρέχουσα Δήλωση απορρήτου της HP:  http://www8.hp.com/us/en/pdf/privacy/HP_May_2018_Privacy_Statement.pdf

Δήλωση απορρήτου της HP 2016:  http://www8.hp.com/us/en/pdf/privacy/HP_October_2016_Privacy_Statement.pdf

Δήλωση απορρήτου της HP 2015:
http://www8.hp.com/us/en/pdf/privacy/HP_Privacy_Statement_November_2015.pdf

ΟΙ ΑΡΧΕΣ ΙΔΙΩΤΙΚΟΥ ΑΠΟΡΡΗΤΟΥ ΜΑΣ

Το πρόγραμμά μας βασίζεται στην αρχή της λογοδοσίας και τις παρακάτω αρχές οι οποίες συμβαδίζουν με τα διεθνή πλαίσια και αρχές για την προστασία του ιδιωτικού απορρήτου και των προσωπικών δεδομένων:

ΝΟΜΙΜΟΤΗΤΑ, ΔΙΚΑΙΟΣΥΝΗ ΚΑΙ ΔΙΑΦΑΝΕΙΑ
Επεξεργαζόμαστε τα προσωπικά δεδομένα με σύννομο τρόπο, με διαφάνεια και δικαιοσύνη. Οι δραστηριότητες επεξεργασίας δεδομένων διεξάγονται: 1) με τη συναίνεσή σας, 2) με σκοπό την τήρηση των υποχρεώσεών μας προς εσάς, 3) για τους νόμιμους σκοπούς της διεξαγωγής της επιχειρηματικής μας δραστηριότητας, της προώθησης της καινοτομίας και της παροχής μιας ενιαίας εμπειρίας πελάτη, ή 4) για άλλο σύννομο σκοπό.

ΕΙΔΟΠΟΙΗΣΗ ΚΑΙ ΕΠΙΛΟΓΗ ΧΡΗΣΗΣ ΔΕΔΟΜΕΝΩΝ
Ενεργούμε με διαφάνεια και σας παρέχουμε σαφείς ειδοποιήσεις και επιλογές σχετικά με τους τύπους προσωπικών δεδομένων που συλλέγουμε και τους σκοπούς για τους οποίους πραγματοποιείται η συλλογή και η επεξεργασία αυτών των δεδομένων. Δεν θα χρησιμοποιήσουμε τα προσωπικά δεδομένα για σκοπούς που δεν είναι σύμφωνοι με αυτές τις αρχές, τη Δήλωση απορρήτου μας ή συγκεκριμένες ειδοποιήσεις που σχετίζονται με τις Υπηρεσίες HP.

ΠΡΟΣΒΑΣΗ ΣΕ ΔΕΔΟΜΕΝΑ
Σας παρέχουμε εύλογη πρόσβαση, καθώς και τη δυνατότητα να ελέγχετε, να διορθώνετε, να τροποποιείτε ή να διαγράφετε τα προσωπικά δεδομένα που μας έχετε κοινοποιήσει.

ΑΚΕΡΑΙΟΤΗΤΑ ΔΕΔΟΜΕΝΩΝ ΚΑΙ ΠΕΡΙΟΡΙΣΜΟΣ ΣΚΟΠΟΥ
Χρησιμοποιούμε τα προσωπικά δεδομένα αποκλειστικά και μόνο για τους σκοπούς που περιγράφονται κατά τη συλλογή τους ή για πρόσθετους σκοπούς, πάντα σύμφωνα με τη νομοθεσία. Λαμβάνουμε εύλογα μέτρα για να διασφαλίζουμε την ακρίβεια, την πληρότητα και την επικαιροποίηση των προσωπικών σας δεδομένων. Επίσης, συλλέγουμε μόνο προσωπικά δεδομένα που είναι συναφή και περιορίζονται στα απολύτως απαραίτητα για τους σκοπούς για τους οποίους συλλέγονται. Διατηρούμε τα προσωπικά δεδομένα μόνο για όσο χρονικό διάστημα απαιτείται για τους σκοπούς για τους οποίους έχουν συλλεχθεί και, στη συνέχεια, τα διαγράφουμε με ασφαλή τρόπο ή τα καταστρέφουμε.

ΑΣΦΑΛΕΙΑ ΔΕΔΟΜΕΝΩΝ
Για την προστασία των προσωπικών δεδομένων από μη εξουσιοδοτημένη χρήση ή κοινοποίηση, εφαρμόζουμε αυστηρούς ελέγχους ασφαλείας πληροφοριών στις δραστηριότητές μας και προσφέρουμε κορυφαία προϊόντα και λύσεις με υψηλό επίπεδο προστασίας δεδομένων.

ΛΟΓΟΔΟΣΙΑ ΓΙΑ ΠΕΡΑΙΤΕΡΩ ΔΙΑΒΙΒΑΣΗ
Αναγνωρίζουμε την ενδεχόμενη ευθύνη μας για τη διαβίβαση προσωπικών δεδομένων σε άλλα νομικά πρόσωπα της HP ή σε τρίτους. Τα προσωπικά δεδομένα θα κοινοποιούνται μόνο όταν οι τρίτοι αποδεχτούν τη συμβατική δέσμευση να παρέχουν ισότιμο επίπεδο προστασίας.

ΠΡΟΣΦΥΓΗ, ΕΠΟΠΤΕΙΑ ΚΑΙ ΕΠΙΒΟΛΗ
Δεσμευόμαστε για την επίλυση οποιουδήποτε θέματος σχετικά με τα προσωπικά σας δεδομένα. Συμμετέχουμε οικειοθελώς σε διάφορα διεθνή προγράμματα τήρησης ιδιωτικού απορρήτου τα οποία παρέχουν σε ιδιώτες το δικαίωμα δικαστικής προσφυγής, εάν θεωρήσουν ότι η HP δεν έχει σεβαστεί επαρκώς τα δικαιώματά τους.

ΔΙΕΘΝΕΙΣ ΔΙΑΒΙΒΑΣΕΙΣ ΔΕΔΟΜΕΝΩΝ

Δεδομένου ότι η HP είναι εταιρεία παγκόσμιου βεληνεκούς, είναι πιθανό οποιεσδήποτε πληροφορίες παρέχετε να διαβιβαστούν ή να προσπελαστούν από νομικά πρόσωπα της HP ανά τον κόσμο σύμφωνα με την παρούσα Δήλωση απορρήτου και βάσει των παρακάτω διεθνών προγραμμάτων τήρησης ιδιωτικού απορρήτου.

ΑΣΠΙΔΑ ΠΡΟΣΤΑΣΙΑΣ ΕΕ-ΗΠΑ ΓΙΑ ΤΗΝ ΙΔΙΩΤΙΚΟΤΗΤΑ

Η HP συμμορφώνεται με το πλαίσιο Ασπίδας προστασίας ΕΕ-ΗΠΑ για την ιδιωτικότητα όπως αυτό ορίζεται από το Υπουργείο Εμπορίου των ΗΠΑ σχετικά με τη συλλογή, χρήση και διατήρηση προσωπικών πληροφοριών από τα κράτη-μέλη της Ευρωπαϊκής Ένωσης. Η HP έχει πιστοποιήσει ότι συμμορφώνεται με τις αρχές που ορίζει η Ασπίδα προστασίας για την ιδιωτικότητα: την αρχή της ειδοποίησης, την αρχή της επιλογής, την αρχή της λογοδοσίας για περαιτέρω διαβίβαση, την αρχή της ασφάλειας, την αρχή της ακεραιότητας δεδομένων και περιορισμού του σκοπού, την αρχή της πρόσβασης και την αρχή της προσφυγής, της επιβολής και της ευθύνης. Σε περίπτωση σύγκρουσης μεταξύ των όρων της παρούσας πολιτικής ιδιωτικού απορρήτου και των αρχών που ορίζει η Ασπίδα προστασίας για την ιδιωτικότητα, υπερισχύουν οι αρχές της Ασπίδας προστασίας για την ιδιωτικότητα. Για να μάθετε περισσότερα σχετικά με το πρόγραμμα Ασπίδας προστασίας για την ιδιωτικότητα και για να διαβάσετε τη σελίδα της πιστοποίησής μας, επισκεφθείτε τη διεύθυνση www.privacyshield.gov.

Σε συμμόρφωση με τις αρχές της Ασπίδας προστασίας ΕΕ-ΗΠΑ για την ιδιωτικότητα, η HP δεσμεύεται για την αποτελεσματική αντιμετώπιση καταγγελιών που σχετίζονται με το απόρρητο και τη συλλογή ή χρήση προσωπικών πληροφοριών. Οι πολίτες της Ευρωπαϊκής Ένωσης που έχουν ερωτήσεις ή καταγγελίες που αφορούν την παρούσα πολιτική ιδιωτικού απορρήτου θα πρέπει πρώτα να επικοινωνούν με την υπηρεσία HP Privacy Office στη διεύθυνση:  http://www8.hp.com/us/en/privacy/ww-privacy-form.html 

Η HP δεσμεύεται περαιτέρω να παραπέμπει τυχόν καταγγελίες περί απορρήτου που δεν αντιμετωπίστηκαν αποτελεσματικά και υποβλήθηκαν στο πλαίσιο των αρχών της Ασπίδας προστασίας ΕΕ-ΗΠΑ για την ιδιωτικότητα στην BBB EU PRIVACY SHIELD, μια μη κερδοσκοπική εναλλακτική υπηρεσία επίλυσης διαφορών που εδρεύει στις Ηνωμένες Πολιτείες και την οποία διαχειρίζεται ο οργανισμός Council of Better Business Bureau. Εάν δεν λάβετε έγκαιρη επιβεβαίωση της καταγγελίας σας ή εάν η καταγγελία σας δεν αντιμετωπιστεί ικανοποιητικά, επισκεφθείτε τη διεύθυνση www.bbb.org/EU-privacy-shield/for-eu-consumers/ για περισσότερες πληροφορίες και για να υποβάλετε καταγγελία.

Εάν η καταγγελία σας δεν αντιμετωπιστεί αποτελεσματικά μέσω των παραπάνω οδών, σε ορισμένες περιπτώσεις μπορείτε να προσφύγετε σε διαδικασία δεσμευτικής διαιτησίας ενώπιον μιας επιτροπής του προγράμματος Ασπίδας προστασίας για την ιδιωτικότητα.

Η HP υπάγεται στις ανακριτικές και αστυνομικές εξουσίες της Ομοσπονδιακής Επιτροπής Εμπορίου των ΗΠΑ (U.S. Federal Trade Commission – FTC) ή οποιουδήποτε άλλου εξουσιοδοτημένου ελεγκτικού οργάνου των ΗΠΑ.

*Στις εταιρείες της HP με έδρα στις ΗΠΑ που συμμετέχουν στο Πλαίσιο ασπίδας προστασίας ΕΕ-ΗΠΑ περιλαμβάνονται οι εξής: PrinterOn America Corporation, Compaq Information Technologies, LLC, Gram, Inc., Hewlett-Packard Company Archives LLC (το 50% της κοινής επιχείρησης ανήκει στην HP Inc), Hewlett-Packard Enterprises, LLC, Hewlett-Packard Products CV 1, LLC, Hewlett-Packard Products CV 2, LLC, Hewlett-Packard World Trade, LLC, HP WebOS, LLC, HPI Bermuda Holdings LLC, HPI Brazil Holdings LLC, HPI CCHGPII LLC, HPI CCHGPII Sub LLC, HPI Federal LLC, HPI J1 Holdings LLC, HPI J2 Holdings LLC, HPQ Holdings, LLC, Shoreline Investment Management Company, Handspring Corporation, HP Inc., Indigo America, Inc., Palm Latin America, Inc., Palm South America, LLC, Palm Trademark Holding Company, LLC, Palm, Inc., Computer Insurance Company, Hewlett-Packard Development Company, L.P., Tall Tree Insurance Company, HP R&D Holding LLC, HPI Luxembourg LLC, HP Hewlett Packard Group LLC (το 50% της κοινής επιχείρησης ανήκει στην HPDC), HP Federal LLC, Evanios, LLC.

Η HP διαθέτει πιστοποίηση BBB:  https://www.bbb.org/sanjose/business-reviews/computers-networks/hewlett-packard-in-palo-alto-ca-207934

ΔΕΣΜΕΥΤΙΚΟΙ ΕΤΑΙΡΙΚΟΙ ΚΑΝΟΝΕΣ

Οι Δεσμευτικοί εταιρικοί κανόνες ("BCR") της HP διασφαλίζουν την κατάλληλη προστασία των προσωπικών δεδομένων που διαβιβάζονται από τον Ευρωπαϊκό Οικονομικό Χώρο ("ΕΟΧ") κατά την επεξεργασία τους από τα διεθνή νομικά πρόσωπα της HP. Οι διαβιβάσεις προσωπικών δεδομένων από την ΕΕ στις οποίες προβαίνει η HP διενεργούνται σύμφωνα με τους ακόλουθους εγκεκριμένους Δεσμευτικούς εταιρικούς κανόνες.

Δεσμευτικοί εταιρικοί κανόνες της HP για υπεύθυνους ελέγχου δεδομένων ("BCR-C") – εγκεκριμένοι από την πλειονότητα των ρυθμιστικών αρχών προστασίας δεδομένων στον ΕΟΧ και την Ελβετία, με ισχύ από το 2011. Οι κανόνες BCR-C της HP καλύπτουν τη διαβίβαση προσωπικών δεδομένων υφιστάμενων και πιθανών ιδιωτών πελατών της HP, καθώς και των υπαλλήλων και των υποψήφιων προς εργασία στην HP. Μπορείτε να βρείτε περισσότερες πληροφορίες για τους κανόνες BCR-C στη διεύθυνση: https://www8.hp.com/uk/en/binding-corporate-rules.html

Δεσμευτικοί εταιρικοί κανόνες της HP για υπεύθυνους επεξεργασίας δεδομένων ("BCR-P") – εγκεκριμένοι από την πλειονότητα των ρυθμιστικών αρχών προστασίας δεδομένων στον ΕΟΧ και την Ελβετία, με ισχύ από το 2018. Οι κανόνες BCR-P της HP είναι διαθέσιμοι στους εταιρικούς πελάτες της HP για τη διευκόλυνση της διαβίβασης των προσωπικών τους δεδομένων από τον ΕΟΧ. Μπορείτε να βρείτε περισσότερες πληροφορίες για τους κανόνες BCR-P στη διεύθυνση:  http://www8.hp.com/uk/en/binding-corporate-rules.html

ΚΑΝΟΝΕΣ ΔΙΑΣΥΝΟΡΙΑΚΟΥ ΑΠΟΡΡΗΤΟΥ APEC

Οι πρακτικές περί απορρήτου της HP που περιγράφονται στην παρούσα Δήλωση συμμορφώνονται με το Σύστημα κανόνων διασυνοριακού απορρήτου ("CBPR") της APEC, συμπεριλαμβανομένων των θεμάτων που σχετίζονται με τη διαφάνεια, τη λογοδοσία και την επιλογή ως προς τη συλλογή και τη χρήση των προσωπικών πληροφοριών. Η πιστοποίηση CBPR δεν καλύπτει τις πληροφορίες που μπορούν να συλλεχθούν μέσω λογισμικού με δυνατότητα λήψης σε πλατφόρμες τρίτων.  Μπορείτε να βρείτε την πιστοποίηση TRUSTe της HP στη διεύθυνση https://privacy.truste.com/privacy-seal/validation?rid=67797cbc-f6de-485c-a8a1-4137cf8ebe1e

Εάν σας απασχολεί κάποιο ζήτημα σχετικά με το απόρρητο ή τη χρήση των δεδομένων το οποίο σχετίζεται με την Πιστοποίηση APEC της HP και δεν το έχουμε αντιμετωπίσει ικανοποιητικά, επικοινωνήστε με την TRUSTArc (χωρίς χρέωση) στη διεύθυνση https://feedback-form.truste.com/watchdog/request.

ΠΩΣ ΧΡΗΣΙΜΟΠΟΙΟΥΜΕ ΤΑ ΔΕΔΟΜΕΝΑ

Η HP συλλέγει και χρησιμοποιεί προσωπικά δεδομένα στο πλαίσιο διαχείρισης της μεταξύ σας σχέσης και προκειμένου να σας εξυπηρετεί καλύτερα κατά τη χρήση των Υπηρεσιών HP, εξατομικεύοντας και βελτιώνοντας την εμπειρία σας. Παραδείγματα τρόπου χρήσης δεδομένων:

ΕΜΠΕΙΡΙΑ ΠΕΛΑΤΩΝ
Χρησιμοποιούμε τα προσωπικά δεδομένα σας για να σας παρέχουμε μια ενιαία εμπειρία πελάτη, διατηρώντας ακριβή δεδομένα επικοινωνίας και εγγραφής, παρέχοντας ολοκληρωμένη υποστήριξη, προτείνοντας προϊόντα, υπηρεσίες και χαρακτηριστικά που μπορεί να σας ενδιαφέρουν και παρέχοντάς σας τη δυνατότητα να συμμετέχετε σε διαγωνισμούς και έρευνες. Επίσης, η HP χρησιμοποιεί τα δεδομένα σας για να σας παρέχει μια προσαρμοσμένη εμπειρία, να εξατομικεύει τις Υπηρεσίες HP που σας παρέχει και τα δελτία επικοινωνίας που λαμβάνετε και να δημιουργεί συστάσεις βάσει της χρήσης των Υπηρεσιών HP.

ΥΠΟΣΤΗΡΙΞΗ ΣΥΝΑΛΛΑΓΩΝ
Χρησιμοποιούμε τα προσωπικά δεδομένα σας για να σας βοηθάμε στην ολοκλήρωση των συναλλαγών και των παραγγελιών προϊόντων ή υπηρεσιών μας, τη διαχείριση του λογαριασμού σας, τη διεκπεραίωση πληρωμών, τη διευθέτηση αποστολών και παραδόσεων και τη διεκπεραίωση επισκευών και επιστροφών.

ΥΠΟΣΤΗΡΙΞΗ ΚΑΙ ΒΕΛΤΙΩΣΗ ΠΡΟΪΟΝΤΩΝ
Χρησιμοποιούμε τα προσωπικά δεδομένα σας για να βελτιώνουμε την απόδοση και τη λειτουργία των προϊόντων, των λύσεων, των υπηρεσιών και της υποστήριξης που παρέχουμε, συμπεριλαμβανομένης της υποστήριξης βάσει εγγύησης και των έγκαιρων ενημερώσεων και ειδοποιήσεων υλικολογισμικού και λογισμικού για τη διασφάλιση της συνεχούς λειτουργίας της συσκευής ή της υπηρεσίας. Για περισσότερες πληροφορίες, ανατρέξτε στην ενότητα "Πώς χρησιμοποιούμε τα εργαλεία αυτόματης συλλογής δεδομένων".

ΕΠΙΚΟΙΝΩΝΙΑ
Χρησιμοποιούμε τα προσωπικά δεδομένα σας για να επικοινωνούμε μαζί σας σχετικά με τις Υπηρεσίες HP. Μερικά παραδείγματα επικοινωνίας είναι οι απαντήσεις στις ερωτήσεις ή τα αιτήματά σας, τα δελτία επικοινωνίας για την ολοκλήρωση υπηρεσίας ή σχετικά με θέματα εγγυήσεων, οι ειδοποιήσεις ανάκλησης προϊόντων για λόγους ασφαλείας που απαιτούνται από τον νόμο ή οι ισχύουσες εταιρικές ενημερώσεις που σχετίζονται με συγχωνεύσεις, εξαγορές ή εκποιήσεις.

ΑΣΦΑΛΕΙΑ
Χρησιμοποιούμε τα προσωπικά δεδομένα σας για να διασφαλίζουμε την ακεραιότητα και την ασφάλεια των ιστότοπων, των προϊόντων, των λειτουργιών και των υπηρεσιών μας, και παράλληλα να αποτρέπουμε και να εντοπίζουμε απειλές ασφαλείας, απάτες ή άλλες εγκληματικές ή κακόβουλες δραστηριότητες που μπορεί να θέσουν σε κίνδυνο τα δεδομένα σας. Όταν αλληλεπιδράτε μαζί μας, θα χρησιμοποιούμε εύλογα μέσα για την επαλήθευση της ταυτότητάς σας, όπως είναι η χρήση κωδικού πρόσβασης και αναγνωριστικού χρήστη, πριν σας παραχωρήσουμε πρόσβαση στα προσωπικά σας δεδομένα. Επίσης, ενδέχεται να λαμβάνουμε πρόσθετα μέτρα ασφάλειας, όπως κάμερες κλειστού κυκλώματος τηλεόρασης, για την προστασία των φυσικών τοποθεσιών σας.

ΕΠΙΧΕΙΡΗΜΑΤΙΚΕΣ ΔΡΑΣΤΗΡΙΟΤΗΤΕΣ
Χρησιμοποιούμε τα προσωπικά δεδομένα σας για τη διεξαγωγή συνηθισμένων επιχειρηματικών δραστηριοτήτων, την εξακρίβωση της ταυτότητάς σας, τη λήψη αποφάσεων σχετικά με την παροχή πίστωσης, εφόσον έχετε ζητήσει κάτι τέτοιο, τη διεξαγωγή έρευνας και στατιστικής ανάλυσης επιχειρηματικών δεδομένων, την υποβολή εταιρικών εκθέσεων, την εταιρική διαχείριση, την εκπαίδευση προσωπικού και τη διασφάλιση ποιότητας (που μπορεί να περιλαμβάνει παρακολούθηση ή καταγραφή κλήσεων στην υπηρεσία υποστήριξης πελατών μας) και της παροχής πληροφόρησης.

ΕΡΕΥΝΑ ΚΑΙ ΚΑΙΝΟΤΟΜΙΑ
Χρησιμοποιούμε τα προσωπικά δεδομένα σας για την ανάπτυξη νέων, καινοτόμων προϊόντων, λειτουργιών και υπηρεσιών με τη χρήση εργαλείων έρευνας και ανάπτυξης και την ενσωμάτωση διαδικασιών ανάλυσης δεδομένων.

ΔΙΑΦΗΜΙΣΗ
Χρησιμοποιούμε τα προσωπικά δεδομένα σας για την παροχή εξατομικευμένων διαφημιστικών προσφορών (σύμφωνα με τις Προτιμήσεις απορρήτου που έχετε ορίσει – ανατρέξτε στην ενότητα "Επιλογή προτιμήσεων ιδιωτικού απορρήτου" παρακάτω) σε ιστότοπους των Υπηρεσιών HP, καθώς και σε ιστότοπους άλλων επιλεγμένων συνεργατών (για παράδειγμα, ενδέχεται να δείτε μια διαφήμιση σε έναν ιστότοπο συνεργάτη για ένα προϊόν που είδατε πρόσφατα σε έναν ιστότοπο της HP). Επίσης, ενδέχεται να κοινοποιήσουμε ορισμένες από τις πληροφορίες σας σε παρόχους υπηρεσιών μάρκετινγκ και δίκτυα ψηφιακού μάρκετινγκ για να σας παρουσιάζουν διαφημίσεις που μπορεί να σας ενδιαφέρουν. Για να μάθετε περισσότερα, ανατρέξτε στην ενότητα "Πώς χρησιμοποιεί η HP τα εργαλεία αυτόματης συλλογής δεδομένων" παρακάτω.

ΣΥΜΜΟΡΦΩΣΗ ΜΕ ΤΗ ΝΟΜΟΘΕΣΙΑ
Χρησιμοποιούμε τα προσωπικά δεδομένα σας για λόγους συμμόρφωσης με το εφαρμοστέο δίκαιο, τους κανονισμούς, τις δικαστικές αποφάσεις, τις αιτήσεις κρατικών φορέων και διωκτικών αρχών σε θέματα που αφορούν την ορθή λειτουργία των υπηρεσιών και των προϊόντων μας, την προστασία μας, την προστασία των χρηστών και των πελατών μας και την επίλυση τυχόν διαφορών με πελάτες.

Ανατρέξτε στον Πίνακα συλλογής και χρήσης δεδομένων για να δείτε εν συντομία πώς χρησιμοποιούμε τα δεδομένα που συλλέγουμε και ποια είναι η νομική βάση στην οποία στηριζόμαστε για την επεξεργασία αυτών των δεδομένων: http://www8.hp.com/us/en/pdf/privacy/HP_Privacy_Matrix.pdf

ΤΙ ΕΙΔΟΥΣ ΔΕΔΟΜΕΝΑ ΣΥΛΛΕΓΟΥΜΕ

Προσωπικά δεδομένα είναι κάθε πληροφορία που μπορεί να χρησιμοποιηθεί για την ταυτοποίησή σας ή από την οποία είναι δυνατή η άμεση ή έμμεση ταυτοποίησή σας. Ενδέχεται να συλλέξουμε τα προσωπικά σας δεδομένα κατά την από μέρους σας χρήση των Υπηρεσιών HP ή κατά τη διάρκεια αλληλεπιδράσεων με αντιπροσώπους της HP.

Τα προσωπικά δεδομένα που συλλέγουμε από εσάς εξαρτώνται από τη φύση της αλληλεπίδρασής σας με την εταιρεία μας ή από τις Υπηρεσίες HP που χρησιμοποιείτε, και μπορεί να περιλαμβάνουν τα εξής:

ΠΛΗΡΟΦΟΡΙΕΣ ΠΟΥ ΠΑΡΕΧΕΤΕ ΑΜΕΣΑ

Δεδομένα επικοινωνίας – Ενδέχεται να συλλέξουμε προσωπικά ή/και επαγγελματικά στοιχεία επικοινωνίας, συμπεριλαμβανομένων του ονόματος, του επωνύμου, της ταχυδρομικής διεύθυνσης, του αριθμού τηλεφώνου, του αριθμού φαξ, της διεύθυνσης email και άλλων παρόμοιων δεδομένων.
Δεδομένα πληρωμών – Συλλέγουμε δεδομένα που είναι απαραίτητα για την επεξεργασία των πληρωμών και την πρόληψη απάτης, όπως αριθμούς πιστωτικών/χρεωστικών καρτών, αριθμούς κοινωνικής ασφάλισης και άλλες σχετικές πληροφορίες χρέωσης.
Δεδομένα λογαριασμού – Συλλέγουμε πληροφορίες όπως τον τρόπο με τον οποίο αγοράσατε τις Υπηρεσίες HP ή εγγραφήκατε σε αυτές, το ιστορικό συναλλαγών, χρέωσης και υποστήριξής σας, τις Υπηρεσίες HP που χρησιμοποιείτε και οτιδήποτε άλλο σχετικό με τον λογαριασμό που δημιουργείτε.
Δεδομένα τοποθεσίας – Ενδέχεται να συλλέξουμε δεδομένα γεωγραφικής τοποθεσίας όταν ενεργοποιείτε υπηρεσίες που βασίζονται σε τοποθεσία ή όταν, κατά τη δήλωση ενός προϊόντος ή την αλληλεπίδραση με τον ιστότοπό μας, επιλέγετε να παρέχετε πληροφορίες που σχετίζονται με τοποθεσία.
Δεδομένα διαπιστευτηρίων ασφαλείας – Συλλέγουμε αναγνωριστικά χρήστη, κωδικούς πρόσβασης, υποδείξεις κωδικών πρόσβασης και παρόμοιες πληροφορίες ασφαλείας που απαιτούνται για τον έλεγχο ταυτότητας και την πρόσβαση σε λογαριασμούς της HP.
Δημογραφικά δεδομένα – Συλλέγουμε ή λαμβάνουμε από τρίτους συγκεκριμένα δημογραφικά δεδομένα, όπως, για παράδειγμα, χώρα, φύλο, ηλικία, προτιμώμενη γλώσσα και δεδομένα γενικού ενδιαφέροντος.
Προτιμήσεις – Συλλέγουμε πληροφορίες για τις προτιμήσεις και τα ενδιαφέροντά σας στον βαθμό που σχετίζονται με τις Υπηρεσίες HP (τόσο όταν μας τις αποκαλύπτετε εσείς όσο και όταν τις συνάγουμε με βάση ό,τι γνωρίζουμε για εσάς) και για τον τρόπο με τον οποίο προτιμάτε να επικοινωνούμε μαζί σας.
Δεδομένα μέσων κοινωνικής δικτύωσης – Ενδέχεται επίσης να παρέχουμε λειτουργίες μέσων κοινωνικής δικτύωσης που σας δίνουν τη δυνατότητα να κοινοποιείτε πληροφορίες στα κοινωνικά δίκτυα στα οποία ανήκετε και να αλληλεπιδράτε μαζί μας σε διάφορους ιστότοπους μέσων κοινωνικής δικτύωσης. Ανάλογα με τη λειτουργία, η εκ μέρους σας χρήση αυτών των λειτουργιών μπορεί να οδηγήσει στη συλλογή ή την κοινοποίηση πληροφοριών που σας αφορούν. Σας συνιστούμε να ελέγχετε τις πολιτικές και τις ρυθμίσεις απορρήτου στους ιστότοπους των μέσων κοινωνικής δικτύωσης που χρησιμοποιείτε, ώστε να είστε βέβαιοι ότι κατανοείτε ποιες πληροφορίες συλλέγονται, χρησιμοποιούνται και κοινοποιούνται από αυτούς τους ιστότοπους.
Άλλες αποκλειστικές πληροφορίες ταυτοποίησης – Άλλες αποκλειστικές πληροφορίες που συλλέγουμε από εσάς περιλαμβάνουν ενδεικτικά τους αριθμούς σειράς προϊόντων, τις πληροφορίες που παρέχετε όταν αλληλεπιδράτε προσωπικά, online ή τηλεφωνικά ή μέσω αλληλογραφίας με τα κέντρα παροχής υπηρεσιών μας, τα τμήματα υποστήριξης ή άλλα κανάλια υποστήριξης πελατών, τις απαντήσεις σας σε έρευνες πελατών ή διαγωνισμούς ή πρόσθετες πληροφορίες που μας παρέχετε για να διευκολυνθούμε κατά την παροχή των Υπηρεσιών HP και να ανταποκριθούμε στα αιτήματά σας. Εάν κάνετε αίτηση για χορήγηση άμεσα διαθέσιμης πίστωσης, ενδέχεται να σας ζητηθούν πρόσθετα προσωπικά δεδομένα, όπως το ύψος των αποδοχών σας, ο αριθμός της αστυνομικής σας ταυτότητας, τα στοιχεία τραπεζικού/οικονομικού λογαριασμού σας και άλλες πληροφορίες (για παράδειγμα, από γραφεία παροχής πληροφοριών πιστοληπτικής ικανότητας) που εξακριβώνουν την ταυτότητά σας και επαληθεύουν τη φερεγγυότητά σας.

ΥΠΗΡΕΣΙΕΣ ΠΟΥ ΣΥΛΛΕΓΟΝΤΑΙ ΑΥΤΟΜΑΤΑ ΣΧΕΤΙΚΑ ΜΕ ΤΗΝ ΑΠΟ ΜΕΡΟΥΣ ΣΑΣ ΧΡΗΣΗ ΤΩΝ ΥΠΗΡΕΣΙΩΝ HP

Δεδομένα χρήσης προϊόντων – Συλλέγουμε δεδομένα χρήσης προϊόντων, όπως οι σελίδες που εκτυπώθηκαν, η λειτουργία που χρησιμοποιήθηκε για την εκτύπωση, το μέσο που χρησιμοποιήθηκε, η μάρκα της μελάνης ή του γραφίτη, ο τύπος του αρχείου που εκτυπώθηκε (.pdf, .jpg κ.λπ.), η εφαρμογή που χρησιμοποιήθηκε για την εκτύπωση (Word, Excel, Adobe Photoshop κ.λπ.), το μέγεθος του αρχείου, η χρονική σήμανση, καθώς και η χρήση και η κατάσταση των άλλων αναλώσιμων εκτύπωσης. Δεν σαρώνουμε και δεν συλλέγουμε το περιεχόμενο οποιουδήποτε αρχείου ή πληροφορίας ενδέχεται να προβάλλεται μέσω κάποιας εφαρμογής.
Δεδομένα συσκευών – Συλλέγουμε πληροφορίες για τον υπολογιστή, τον εκτυπωτή ή/και τη συσκευή σας, όπως το λειτουργικό σύστημα, το υλικολογισμικό, το μέγεθος της μνήμης, την περιοχή, τη γλώσσα, τη ζώνη ώρας, τον αριθμό μοντέλου, την ημερομηνία πρώτης χρήσης της συσκευής, την ηλικία της συσκευής, την ημερομηνία κατασκευής της, την έκδοση του προγράμματος περιήγησης, τον κατασκευαστή του υπολογιστή, τη θύρα σύνδεσης, την κατάσταση της εγγύησης, τα μοναδικά αναγνωριστικά της συσκευής, τα αναγνωριστικά διαφήμισης και πρόσθετες τεχνικές πληροφορίες που ποικίλλουν ανάλογα με το προϊόν.
Δεδομένα εφαρμογών – Συλλέγουμε πληροφορίες σχετικά με τις εφαρμογές της HP, όπως τοποθεσία, γλώσσα, εκδόσεις λογισμικού, επιλογές κοινοποίησης δεδομένων και λεπτομέρειες ενημέρωσης. Στην περίπτωση ενσωμάτωσης τεχνολογιών τρίτων κατασκευαστών, ενδέχεται να γίνεται κοινοποίηση δεδομένων από την HP στον τρίτο κατασκευαστή, και παρέχεται κατάλληλη ειδοποίηση σε επίπεδο εφαρμογής.
Δεδομένα απόδοσης– Συλλέγουμε πληροφορίες σχετικά με την απόδοση μεμονωμένων στοιχείων του υλικού, του υλικολογισμικού, του λογισμικού και των εφαρμογών. Ενδεικτικά, τα δεδομένα που συλλέγουμε περιλαμβάνουν πληροφορίες σχετικά με την απόδοση της μνήμης και του επεξεργαστή, τις περιβαλλοντικές συνθήκες και τις βλάβες συστήματος, τα συμβάντα, τις λειτουργίες και τις ειδοποιήσεις εκτύπωσης που χρησιμοποιούνται, όπως οι προειδοποιήσεις χαμηλής στάθμης μελάνης, και τη χρήση φωτογραφικών χαρτιών, των λειτουργιών φαξ και σάρωσης, και του ενσωματωμένου διακομιστή web, καθώς και πρόσθετες τεχνικές πληροφορίες που ποικίλλουν ανάλογα με τη συσκευή.
Δεδομένα περιήγησης ιστότοπου – Συλλέγουμε πληροφορίες σχετικά με τις επισκέψεις και τη δραστηριότητά σας στους ιστότοπους της HP, σε εφαρμογές ή ιστότοπους που παρέχονται "με την υποστήριξη" άλλης εταιρείας για λογαριασμό μας, καθώς και σχετικά με το περιεχόμενο (και τυχόν διαφημίσεις) που προβάλλετε και με το οποίο αλληλεπιδράτε, τη διεύθυνση του ιστότοπου από τον οποίο μεταβήκατε και άλλα στοιχεία συμπεριφοράς μεταβίβασής σας μέσω συνδέσμων (όπως τις σελίδες που προβάλλετε, τους συνδέσμους στους οποίους κάνετε κλικ ή τα στοιχεία που έχετε προσθέσει στο καλάθι αγορών σας). Ορισμένες από αυτές τις πληροφορίες συλλέγονται με τη χρήση των εργαλείων αυτόματης συλλογής δεδομένων μας, τα οποία περιλαμβάνουν cookies, web beacon και ενσωματωμένους συνδέσμους web. Για να μάθετε περισσότερα, ανατρέξτε στην ενότητα "Πώς χρησιμοποιεί η HP τα εργαλεία αυτόματης συλλογής δεδομένων" παρακάτω.
Ανώνυμα ή συγκεντρωτικά δεδομένα – Συλλέγουμε ανώνυμες απαντήσεις σε έρευνες ή ανώνυμες και συγκεντρωτικές πληροφορίες για τον τρόπο χρήσης των Υπηρεσιών HP. Στο πλαίσιο των δραστηριοτήτων μας, σε ορισμένες περιπτώσεις, εφαρμόζουμε μια διαδικασία επεξεργασίας των δεδομένων σας ώστε να μην είναι δυνατή η ταυτοποίησή σας μέσω της χρήσης αυτών των δεδομένων με τα διαθέσιμα τεχνολογικά μέσα.

ΠΛΗΡΟΦΟΡΙΕΣ ΑΠΟ ΤΡΙΤΕΣ ΠΗΓΕΣ

Συλλέγουμε πληροφορίες από τις εξής τρίτες πηγές:

Εταιρείες παροχής δεδομένων, δίκτυα κοινωνικών μέσων και διαφημιστικά δίκτυα – Εμπορικά διαθέσιμα δεδομένα, όπως όνομα, διεύθυνση, διεύθυνση email, προτιμήσεις, ενδιαφέροντα και ορισμένα δημογραφικά δεδομένα. Για παράδειγμα, ενδέχεται να συλλέξουμε προσωπικά δεδομένα όταν αποκτάτε πρόσβαση στις εφαρμογές μας μέσω σύνδεσης σε μέσα κοινωνικής δικτύωσης (π.χ. όταν πραγματοποιείτε σύνδεση στις εφαρμογές μας με χρήση των διαπιστευτηρίων σύνδεσής σας στο Facebook ή σε άλλα μέσα κοινωνικής δικτύωσης). Τα βασικά στοιχεία που αποκτάμε ενδεχομένως να εξαρτώνται από τις ρυθμίσεις ιδιωτικού απορρήτου που έχουν οριστεί στον λογαριασμό σας στο αντίστοιχο κοινωνικό δίκτυο.
Συνεργάτες της HP – Εάν αγοράσετε Υπηρεσίες HP από συνεργάτη της HP, ενδέχεται να λάβουμε ορισμένες πληροφορίες σχετικά με την αγορά σας από τον συγκεκριμένο συνεργάτη.
Υπηρεσίες πρόληψης απάτης ή παροχής πληροφοριών πιστοληπτικής ικανότητας – Συλλέγουμε δεδομένα για την πρόληψη προσπαθειών εξαπάτησης και τον προσδιορισμό της πιστοληπτικής ικανότητας.
Εταιρικοί πελάτες της HP – Στο πλαίσιο παροχής ορισμένων Υπηρεσιών HP σε επίπεδο επιχείρησης, ενδέχεται να παρασχεθούν στην HP τα επαγγελματικά στοιχεία επικοινωνίας σας από εξουσιοδοτημένο πρόσωπο της επιχείρησης ή της εταιρείας σας (π.χ. ένα μέλος του τμήματος IT).
Πάροχοι αναλύσεων – Επίσης, αποκτούμε μη προσωπικά δεδομένα, όπως συγκεντρωτικά ή ανωνυμοποιημένα δημογραφικά δεδομένα / δεδομένα προφίλ, από τρίτες πηγές, όπως εταιρείες που εξειδικεύονται στην παροχή εταιρικών δεδομένων, στατιστικών αναλύσεων και υπηρεσιών SaaS.
Προκειμένου να παρέχουμε ορισμένες Υπηρεσίες HP σε επίπεδο επιχείρησης, ενδέχεται να παρασχεθούν στην HP τα επαγγελματικά στοιχεία επικοινωνίας σας από εξουσιοδοτημένο πρόσωπο της επιχείρησης ή της εταιρείας σας (π.χ. ένα μέλος του τμήματος IT). Όπου κρίνεται απαραίτητο, ενδέχεται επίσης να χρησιμοποιήσουμε πληροφορίες που έχετε παράσχει εσείς ή ο εργοδότης σας, σε συνδυασμό με πληροφορίες που έχουμε συγκεντρώσει από δημοσιευμένες και άλλες online και offline πηγές, προκειμένου να διεξάγουμε ελέγχους δέουσας επιμέλειας στους επαγγελματικούς συνεργάτες, στο πλαίσιο του προγράμματός μας για την καταπολέμηση της διαφθοράς.

Επίσης, αποκτούμε μη προσωπικά δεδομένα, όπως συγκεντρωτικά ή ανωνυμοποιημένα δημογραφικά δεδομένα / δεδομένα προφίλ, από τρίτες πηγές, όπως εταιρείες που εξειδικεύονται στην παροχή εταιρικών δεδομένων, στατιστικών αναλύσεων και υπηρεσιών SaaS.

Στο πλαίσιο διασφάλισης της ακρίβειας των δεδομένων και μιας κορυφαίας εμπειρίας για τους πελάτες μας μέσα από την παροχή καλύτερων εξατομικευμένων υπηρεσιών, περιεχομένου, μάρκετινγκ και διαφημίσεων, σε ορισμένες περιπτώσεις συσχετίζουμε ή συνδυάζουμε τις πληροφορίες που συλλέγουμε από τις διάφορες πηγές που περιγράφονται παραπάνω με τις πληροφορίες που συλλέγουμε απευθείας από εσάς. Για παράδειγμα, συγκρίνουμε τις γεωγραφικές πληροφορίες που έχουμε αποκτήσει από εμπορικές πηγές με τη διεύθυνση IP που συνέλεξαν τα εργαλεία αυτόματης συλλογής δεδομένων μας, έτσι ώστε να εντοπίσουμε τη γεωγραφική περιοχή στην οποία βρίσκεστε. Ένας άλλος τρόπος συσχετισμού των πληροφοριών μεταξύ τους είναι μέσω ενός μοναδικού αναγνωριστικού, όπως ενός cookie ή αριθμού λογαριασμού.

Όπου κρίνεται απαραίτητο, αποκτούμε πληροφορίες για τη διεξαγωγή ελέγχων δέουσας επιμέλειας για τους επαγγελματικούς συνεργάτες μας, στο πλαίσιο του προγράμματός μας για την καταπολέμηση της διαφθοράς και σύμφωνα με τις νομικές μας υποχρεώσεις.

ΕΑΝ ΕΠΙΛΕΞΕΤΕ ΝΑ ΜΗΝ ΠΑΡΑΣΧΕΤΕ ΔΕΔΟΜΕΝΑ

Δεν απαιτείται να κοινοποιήσετε τα προσωπικά δεδομένα που σας ζητάμε, ωστόσο, εάν επιλέξετε να μην κοινοποιήσετε τις πληροφορίες, σε ορισμένες περιπτώσεις, δεν θα μπορούμε να σας παρέχουμε τις Υπηρεσίες HP ή ορισμένες εξειδικευμένες λειτουργίες, ή δεν θα μπορούμε να απαντήσουμε αποτελεσματικά σε οποιαδήποτε ερωτήματα μπορεί να έχετε.

ΠΡΟΣΤΑΣΙΑ ΙΔΙΩΤΙΚΟΥ ΑΠΟΡΡΗΤΟΥ ΓΙΑ ΤΑ ΠΑΙΔΙΑ

Η HP δεν συλλέγει εν γνώσει της πληροφορίες από παιδιά, όπως ορίζονται από την τοπική νομοθεσία, και οι ιστότοποι ή οι εφαρμογές της για φορητές συσκευές δεν στοχεύουν σε παιδιά.

ΠΩΣ ΔΙΑΤΗΡΟΥΜΕ ΑΣΦΑΛΗ ΤΑ ΔΕΔΟΜΕΝΑ ΣΑΣ

Για την αποτροπή της απώλειας και της μη εξουσιοδοτημένης πρόσβασης, χρήσης και κοινοποίησης, καθώς και για τη διασφάλιση της κατάλληλης χρήσης των πληροφοριών σας, λαμβάνουμε εύλογα και κατάλληλα μέτρα υλικής, τεχνικής και διοικητικής φύσης για την προστασία των πληροφοριών που συλλέγουμε και επεξεργαζόμαστε. Η HP διατηρεί τα δεδομένα για όσο διάστημα είναι απαραίτητο ή όσο επιτρέπεται από τη νομοθεσία και εφόσον τα δεδομένα εξακολουθούν να έχουν νόμιμο επιχειρηματικό σκοπό.

Κατά τη συλλογή, διαβίβαση ή αποθήκευση ευαίσθητων πληροφοριών, όπως είναι τα οικονομικά στοιχεία, χρησιμοποιούμε διάφορες τεχνολογίες και διαδικασίες πρόσθετης ασφάλειας για την προστασία των προσωπικών σας δεδομένων από μη εξουσιοδοτημένη πρόσβαση, χρήση ή κοινοποίηση. Κατά τη μετάδοση ιδιαίτερα εμπιστευτικών πληροφοριών (π.χ. αριθμού πιστωτικής κάρτας ή κωδικού πρόσβασης) μέσω του Internet, η HP προστατεύει αυτές τις πληροφορίες χρησιμοποιώντας κρυπτογράφηση, όπως τις πιο πρόσφατες εκδόσεις του πρωτοκόλλου Transport Layer Security ("TLS").

Στο πλαίσιο της επεξεργασίας πληρωμών σε πραγματικό χρόνο, χρησιμοποιούμε επίσης υπηρεσίες αντιμετώπισης της απάτης. Η συγκεκριμένη υπηρεσία μάς παρέχει ένα επιπλέον επίπεδο ασφάλειας για την προφύλαξη έναντι απάτης με χρήση πιστωτικής κάρτας και στοχεύει στην προστασία των οικονομικών δεδομένων σας σύμφωνα με τα πρότυπα του κλάδου.

Διατηρούμε αρχεία σύμφωνα με τη νομοθεσία και την πολιτική μας για τη διατήρηση αρχείων. Στο πλαίσιο αυτής της πολιτικής, όλα τα αρχεία που δεν αφορούν επιχειρηματική δραστηριότητα διαγράφονται ή καταστρέφονται μετά από ένα έως δύο χρόνια από την ημερομηνία δημιουργίας. Όσον αφορά τα αρχεία που αφορούν την επιχειρηματική δραστηριότητα της HP, οι περίοδοι διατήρησης ποικίλλουν ανάλογα με τον τύπο του αρχείου.

Τα αρχεία που σχετίζονται με την πρόσληψη προσωπικού, τις παροχές και τη μισθοδοσία διατηρούνται για όσο διάστημα χρησιμοποιούνται και έπειτα για μια πρόσθετη περίοδο έως 10 ετών. Τα αρχεία που αφορούν επιχειρηματική δραστηριότητα, όπως συναλλαγές με πελάτες και προμηθευτές, διατηρούνται για όσο διάστημα χρησιμοποιούνται και για μια περίοδο έως 15 ετών.

Με τη λήξη της περιόδου διατήρησης, τα ηλεκτρονικά αρχεία διαγράφονται οριστικώς με τρόπο που εξασφαλίζει ότι δεν μπορούν να ανακτηθούν. Τα έντυπα αρχεία καταστρέφονται με τρόπο που διασφαλίζει ότι δεν μπορεί να γίνει αναπαραγωγή τους (π.χ. τεμαχισμός).

ΠΩΣ ΚΟΙΝΟΠΟΙΟΥΜΕ ΤΑ ΔΕΔΟΜΕΝΑ

Θα κοινοποιήσουμε τα προσωπικά σας δεδομένα μόνο ως εξής και, κατά περίπτωση, μόνο μέσω της εφαρμογής των κατάλληλων συμβατικών υποχρεώσεων:

ΚΟΙΝΟΠΟΙΗΣΗ ΣΕ ΕΤΑΙΡΕΙΕΣ ΤΗΣ HP

Ενδέχεται να διαβιβάσουμε τα προσωπικά σας δεδομένα σε άλλα νομικά πρόσωπα της HP στις ΗΠΑ και σε όλο τον κόσμο για τους σκοπούς που περιγράφονται στην παρούσα Δήλωση απορρήτου. Για τη διασφάλιση των προσωπικών σας δεδομένων και στο πλαίσιο των Κανόνων διασυνοριακού απορρήτου (CBPR) της APEC, των Δεσμευτικών εταιρικών κανόνων (BCR) και του προγράμματος Ασπίδας προστασίας για την ιδιωτικότητα, τα νομικά πρόσωπα της HP δεσμεύονται συμβατικά να συμμορφώνονται με τις απαιτήσεις απορρήτου μας. Επιπλέον, οι οδηγίες απορρήτου της εταιρείας μας κοινοποιούνται στους εργαζομένους της HP σε ετήσια βάση, στο πλαίσιο του υποχρεωτικού προγράμματος εκπαίδευσης Integrity at HP.

Στις περιπτώσεις όπου δεν ισχύουν τα παραπάνω διεθνή προγράμματα προστασίας του ιδιωτικού απορρήτου, όταν αποδέχεστε τη Δήλωση απορρήτου της HP κατά τη δήλωση ενός προϊόντος ή την εγγραφή για μια υπηρεσία, τη δημιουργία λογαριασμού ή την παροχή με άλλο τρόπο των προσωπικών σας δεδομένων, συναινείτε στη διαβίβαση των προσωπικών σας δεδομένων σε όλο το παγκόσμιο δίκτυο νομικών προσώπων της HP.

ΚΟΙΝΟΠΟΙΗΣΗ ΣΕ ΠΑΡΟΧΟΥΣ ΥΠΗΡΕΣΙΩΝ ΚΑΙ ΣΥΝΕΡΓΑΤΕΣ

Συναλλασσόμαστε με παρόχους υπηρεσιών ή άλλους συνεργάτες για τη διαχείριση ή υποστήριξη ορισμένων πτυχών των επιχειρηματικών μας δραστηριοτήτων. Αυτοί οι πάροχοι υπηρεσιών ή συνεργάτες ενδέχεται να βρίσκονται στις ΗΠΑ ή σε άλλες τοποθεσίες ανά τον κόσμο και ενδέχεται να παρέχουν υπηρεσίες όπως επεξεργασία πιστωτικών καρτών και αντιμετώπιση απάτης, υποστήριξη πελατών, προώθηση πωλήσεων για λογαριασμό μας, διεκπεραίωση παραγγελιών, παράδοση προϊόντων, εξατομίκευση περιεχομένου, δραστηριότητες διαφήμισης και μάρκετινγκ (συμπεριλαμβανομένης της ψηφιακής και εξατομικευμένης διαφήμισης), υπηρεσίες IT, παροχή email, φιλοξενία δεδομένων, παροχή live βοήθειας, είσπραξη και διαχείριση χρεών ή υποστήριξη των ιστότοπων της HP. Οι πάροχοι υπηρεσιών και οι συνεργάτες με τους οποίους συνεργαζόμαστε πρέπει βάσει σύμβασης να προστατεύουν τα προσωπικά δεδομένα που λαμβάνουν από εμάς και δεν επιτρέπεται να χρησιμοποιούν τα προσωπικά δεδομένα για οποιονδήποτε σκοπό πέρα από τη διεκπεραίωση των υπηρεσιών που τους έχουν ζητηθεί από την HP. Επίσης, λαμβάνουμε μέτρα για την επαρκή προστασία των διαβιβαζόμενων προσωπικών δεδομένων σύμφωνα με το εφαρμοστέο δίκαιο. Για παράδειγμα, υπογράφουμε τυποποιημένες συμβατικές ρήτρες της ΕΕ με τους παρόχους ή τους συνεργάτες μας, ή βασιζόμαστε στην πιστοποίησή τους στο πλαίσιο της Ασπίδας προστασίας για την ιδιωτικότητα, ή σε άλλους εγκεκριμένους κώδικες δεοντολογίας, μηχανισμούς πιστοποίησης ή δεσμευτικές και εκτελεστές υποχρεώσεις του εκάστοτε παρόχου υπηρεσιών. Εάν θέλετε να μάθετε περισσότερα για τα κατάλληλα μέτρα διασφάλισης, επικοινωνήστε με το HP Privacy Office στη διεύθυνση http://www8.hp.com/us/en/privacy/ww-privacy-form.html

ΚΟΙΝΟΠΟΙΗΣΗ ΑΛΛΩΝ ΠΛΗΡΟΦΟΡΙΩΝ ΣΕ ΔΙΑΦΗΜΙΣΤΕΣ

Ενδέχεται επίσης να διαβιβάσουμε πληροφορίες για εσάς σε συνεργάτες μας για την προβολή διαφημίσεων (συμπεριλαμβανομένων των διαφημιστικών δικτύων, των εταιρειών προβολής διαφημίσεων και άλλων παρόχων υπηρεσιών που ενδέχεται να χρησιμοποιούνται), ώστε να μπορούν να αναγνωρίζουν τις συσκευές σας και να σας παρέχουν περιεχόμενο και διαφημίσεις με βάση τα ενδιαφέροντά σας. Οι πληροφορίες αυτές ενδεχομένως να περιλαμβάνουν το όνομα, την ταχυδρομική διεύθυνση, τη διεύθυνση ηλεκτρονικού ταχυδρομείου, τον κωδικό της συσκευής σας ή άλλο αναγνωριστικό σε κρυπτογραφημένη μορφή. Οι πάροχοι ενδέχεται να επεξεργάζονται τις πληροφορίες σε κατακερματισμένη ή ανωνυμοποιημένη μορφή. Επίσης, ενδέχεται να συλλέγουν πρόσθετες πληροφορίες από εσάς, όπως τη διεύθυνση IP σας και πληροφορίες σχετικά με το πρόγραμμα περιήγησης ή το λειτουργικό σύστημα που χρησιμοποιείτε, και να συνδυάζουν πληροφορίες που σας αφορούν με πληροφορίες από άλλες εταιρείες στο πλαίσιο συνεργασιών ανταλλαγής δεδομένων στις οποίες συμμετέχουμε.

ΚΟΙΝΟΠΟΙΗΣΗ ΣΕ ΤΡΙΤΟΥΣ

Ενδέχεται επίσης να κοινοποιήσουμε τα προσωπικά σας δεδομένα σε: (i) γραφεία πληροφοριών πιστοληπτικής ικανότητας και υπηρεσίες πρόληψης απάτης, (ii) γραφεία είσπραξης χρεών (για εκκρεμείς οφειλές προς εμάς), (iii) παρόχους ασφάλισης, εάν έχετε αγοράσει ασφαλιστήριο συμβόλαιο μέσω της HP (π.χ. υπηρεσίες Care Pack). Εάν επιλέξετε να παράσχετε προσωπικά δεδομένα στις άλλες εταιρείες, η διαχείριση αυτών των προσωπικών δεδομένων θα γίνεται σύμφωνα με την πολιτική απορρήτου αυτών των εταιρειών, η οποία ενδέχεται να διαφέρει από τις πολιτικές και τις πρακτικές της HP.

ΕΤΑΙΡΙΚΕΣ ΣΥΝΑΛΛΑΓΕΣ

Ενδέχεται να προκύψουν περιστάσεις στις οποίες, είτε για στρατηγικούς είτε για άλλους επιχειρηματικούς σκοπούς, η HP θα αποφασίσει να πωλήσει, αγοράσει, συγχωνεύσει ή αναδιοργανώσει με άλλο τρόπο τις επιχειρήσεις της. Σε αυτές τις περιπτώσεις, ενδέχεται να κοινοποιήσουμε ή να διαβιβάσουμε τα προσωπικά σας δεδομένα σε υποψήφιους ή πραγματικούς αγοραστές ή να λάβουμε προσωπικά δεδομένα από πωλητές. Πρακτική μας σε αυτού του είδους τις συναλλαγές είναι να επιδιώξουμε την κατάλληλη προστασία των προσωπικών σας δεδομένων.

ΣΥΜΜΟΡΦΩΣΗ ΜΕ ΤΗ ΝΟΜΟΘΕΣΙΑ

Επίσης, ενδέχεται να κοινοποιήσουμε τα προσωπικά σας δεδομένα εάν πιστεύουμε, καλή τη πίστει, ότι έχουμε υποχρέωση: (i) να απαντήσουμε σε δεόντως εξουσιοδοτημένα αιτήματα για πληροφορίες από αστυνομικές, ρυθμιστικές, δικαστικές και άλλες δημόσιες αρχές, καθώς και να ανταποκριθούμε στην υποχρέωση διαφύλαξης της εθνικής ασφάλειας ή σε άλλες απαιτήσεις επιβολής του νόμου, (ii) να συμμορφωθούμε με οποιονδήποτε νόμο, κανονισμό, έγγραφο κλήσης ή δικαστική απόφαση, (iii) να διερευνήσουμε και να συνδράμουμε στην αποτροπή απειλών ασφάλειας, της απάτης ή άλλης εγκληματικής ή κακόβουλης δραστηριότητας, (iv) να επιβάλουμε/προστατεύσουμε τα δικαιώματα και τα περιουσιακά στοιχεία της HP ή των θυγατρικών της, ή (v) να προστατεύσουμε τα δικαιώματα ή την προσωπική ασφάλεια της HP, των εργαζομένων της και τρίτων που βρίσκονται ή χρησιμοποιούν τα περιουσιακά στοιχεία της HP, όταν επιτρέπεται και σε συμμόρφωση με τις απαιτήσεις του εφαρμοστέου δικαίου.

Ανατρέξτε στον Πίνακα συλλογής και χρήσης δεδομένων για να δείτε εν συντομία με ποιον τρόπο και σε ποιους κοινοποιούμε τα δεδομένα σας στη διεύθυνση http://www8.hp.com/us/en/pdf/privacy/HP_Privacy_Matrix.pdf

ΠΩΣ ΧΡΗΣΙΜΟΠΟΙΟΥΜΕ ΤΑ ΕΡΓΑΛΕΙΑ ΑΥΤΟΜΑΤΗΣ ΣΥΛΛΟΓΗΣ ΔΕΔΟΜΕΝΩΝ

Στο πλαίσιο των Υπηρεσιών ΗΡ, χρησιμοποιούμε και επιτρέπουμε σε ορισμένες άλλες εταιρείες να χρησιμοποιούν cookies, τεχνολογίες καταγραφής δεδομένων περιήγησης, pixel, web beacon, διαδικτυακές φόρμες συλλογής δεδομένων και άλλες παρόμοιες τεχνολογίες (συλλογικά "Εργαλεία αυτόματης συλλογής δεδομένων"). Αυτό γίνεται για να κατανοήσουμε τη χρήση των Υπηρεσιών HP, να βελτιώσουμε την εμπειρία χρήστη και να επιτρέψουμε τη χρήση εξατομικευμένων χαρακτηριστικών και περιεχομένου, να βελτιστοποιήσουμε τις διαφημίσεις μας και τις ενέργειες μάρκετινγκ, και να δώσουμε τη δυνατότητα σε τρίτες διαφημιστικές εταιρείες να μας βοηθήσουν να παρέχουμε διαφημίσεις που να ανταποκρίνονται στα ενδιαφέροντά σας στο Internet.

Μπορείτε να βρείτε περισσότερες πληροφορίες σχετικά με τα Εργαλεία αυτόματης συλλογής δεδομένων στη διεύθυνση: www.allaboutcookies.org.

ONLINE ΕΡΓΑΛΕΙΑ ΑΥΤΟΜΑΤΗΣ ΣΥΛΛΟΓΗΣ ΔΕΔΟΜΕΝΩΝ

Όταν επισκέπτεστε έναν ιστότοπο της HP, ο ιστότοπος αυτός μπορεί να αποθηκεύσει ή να ανακτήσει πληροφορίες από το πρόγραμμα περιήγησης που χρησιμοποιείτε, κυρίως με τη μορφή cookies, τα οποία είναι αρχεία κειμένου που περιέχουν μικρό όγκο πληροφοριών. Οι πληροφορίες αυτές μπορεί να αφορούν εσάς, τις προτιμήσεις σας ή τη συσκευή σας και χρησιμοποιούνται κυρίως για τη λειτουργία του ιστότοπου σύμφωνα με τις προτιμήσεις σας. Συνήθως, οι πληροφορίες αυτές δεν οδηγούν σε άμεση ταυτοποίησή σας, αλλά μπορούν να σας προσφέρουν μια εξατομικευμένη εμπειρία χρήσης του διαδικτύου.

Η HP χρησιμοποιεί εργαλεία αυτόματης συλλογής δεδομένων για τους εξής λόγους:

Απολύτως απαραίτητα εργαλεία: Αυτά τα εργαλεία είναι απαραίτητα για τη λειτουργία του ιστότοπου και δεν μπορούν να απενεργοποιηθούν. Χωρίς αυτά δεν θα ήταν δυνατή η παροχή του ιστότοπου ή της υπηρεσίας που ζητάτε, καθώς δεν θα μπορούσαμε να ενεργοποιήσουμε το κατάλληλο περιεχόμενο βάσει του τύπου της συσκευής που χρησιμοποιείτε.

Εργαλεία συλλογής δεδομένων απόδοσης και στατιστικών στοιχείων: Αυτά τα εργαλεία συλλέγουν συγκεντρωτικές, ανώνυμες πληροφορίες στατιστικής φύσης που επιτρέπουν στην HP τη μέτρηση, τη βελτιστοποίηση και τη βελτίωση του περιεχομένου, της ποιότητας και της απόδοσης των ιστότοπών της.

Χρησιμοποιούμε δικά μας εργαλεία αυτόματης συλλογής δεδομένων ή/και αντίστοιχα εργαλεία τρίτων για να παρακολουθούμε πώς χρησιμοποιείτε τους ιστότοπους και τις υπηρεσίες μας, ώστε να βελτιώνουμε την απόδοσή τους και να τους αναπτύσσουμε σύμφωνα με τις προτιμήσεις των πελατών και των επισκεπτών μας. Για παράδειγμα, ενδέχεται να χρησιμοποιήσουμε εργαλεία αυτόματης συλλογής δεδομένων προκειμένου να έχουμε τη δυνατότητα να δοκιμάζουμε διαφορετικά σχέδια και να διασφαλίζουμε τη συνεπή εμφάνιση και αισθητική των ιστότοπών μας, να παρακολουθούμε τον τρόπο αλληλεπίδρασης των χρηστών με τους ιστότοπους και τις διάφορες μορφές επικοινωνίας, και να αναλύουμε τις σχετικές τάσεις, να εντοπίζουμε τα σφάλματα και να μετράμε την αποτελεσματικότητα των προωθητικών εκστρατειών μας. Χρησιμοποιούμε τις υπηρεσίες Adobe Analytics και Google Analytics της Google Inc. (για περισσότερες λεπτομέρειες, επισκεφθείτε τη διεύθυνση http://www.google.com/policies/privacy/partners), για παράδειγμα, για την παρακολούθηση της χρήσης και της δραστηριότητας των ιστότοπων.

Τα δεδομένα που συλλέγονται χρησιμοποιούνται συγκεντρωτικά για τον προσδιορισμό τάσεων και μοτίβων χρήσης προς επιχειρηματική ανάλυση, τη βελτίωση του εκάστοτε ιστότοπου/πλατφόρμας και την ανάλυση της απόδοσης. Τα εργαλεία αυτόματης συλλογής δεδομένων και οι αναλύσεις που προκύπτουν από τη χρήση τους ενδέχεται επίσης να κοινοποιηθούν στους επαγγελματικούς συνεργάτες μας. Οι πληροφορίες που συλλέγουμε περιλαμβάνουν τον αριθμό επισκεπτών των ιστότοπών μας, τον αριθμό των συνδέσεων, τη χρονική στιγμή κάθε σύνδεσης, τη χρονική διάρκειά της και τις περιοχές των ιστότοπων και των υπηρεσιών μας που επισκέφθηκαν οι πελάτες μας. Γενικά, δεν χρησιμοποιούνται για την ταυτοποίησή σας. Επίσης, ενδέχεται να λαμβάνουμε παρόμοιες πληροφορίες σχετικά με επισκέπτες στους ιστότοπους των συνεργατών μας.

Εργαλεία εξατομίκευσης: Αυτά τα εργαλεία μάς επιτρέπουν να απομνημονεύουμε τις επιλογές που κάνετε στους ιστότοπούς μας (για παράδειγμα, τη γλώσσα που προτιμάτε ή την περιοχή στην οποία βρίσκεστε) και να παρέχουμε βελτιωμένες και πιο εξατομικευμένες λειτουργίες. Μπορούν επίσης να χρησιμοποιηθούν για την απομνημόνευση των αλλαγών που έχετε κάνει όσον αφορά το μέγεθος του κειμένου, τις γραμματοσειρές και άλλα στοιχεία των ιστοσελίδων που μπορείτε να προσαρμόσετε. Επίσης, μπορούν να χρησιμοποιηθούν για την παροχή υπηρεσιών που έχετε ζητήσει, όπως την παρακολούθηση ενός βίντεο ή τον σχολιασμό σε ένα ιστολόγιο. Οι πληροφορίες που συλλέγονται μπορεί να καταστούν ανώνυμες και δεν μπορούν να χρησιμοποιηθούν για την παρακολούθηση της δραστηριότητάς σας σε άλλους ιστότοπους.

Επίσης, χρησιμοποιούμε εργαλεία αυτόματης συλλογής δεδομένων για να αλλάξουμε τον τρόπο συμπεριφοράς ή εμφάνισης των ιστότοπών μας με σκοπό να εξατομικεύσουμε την εμπειρία σας βασιζόμενοι σε πληροφορίες που συνάγουμε από τη συμπεριφορά σας σε αυτούς ή από πληροφορίες που ενδεχομένως γνωρίζουμε ήδη για εσάς, επειδή, για παράδειγμα, είστε εγγεγραμμένος πελάτης. Οι πληροφορίες αυτές μπορεί να χρησιμοποιηθούν για την προσαρμογή των υπηρεσιών που λαμβάνετε από εμάς ή για την προσαρμογή του περιεχομένου, της εμφάνισης και της αισθητικής των ιστότοπών μας σε επόμενες επισκέψεις σας. Για παράδειγμα, εάν εξατομικεύσετε μια ιστοσελίδα ή εγγραφείτε για κάποιο προϊόν ή υπηρεσία, τα εργαλεία αυτόματης συλλογής δεδομένων βοηθούν τον διακομιστή της ιστοσελίδας μας να ανακαλέσει αυτές τις συγκεκριμένες πληροφορίες. Κατά την επόμενη επίσκεψή σας στους ιστότοπούς μας, είναι δυνατό να ανακτηθούν οι πληροφορίες που παρείχατε παλαιότερα, ώστε να μπορέσετε να χρησιμοποιήσετε εύκολα τις λειτουργίες των ιστότοπων που επιλέξατε την προηγούμενη φορά. Εάν χρησιμοποιείτε περισσότερες από μία συσκευές ή υπολογιστές σε τακτική βάση, μπορεί να συνδέσουμε εργαλεία αυτόματης συλλογής δεδομένων μεταξύ τους, ώστε να εξακολουθείτε να λαμβάνετε μια εξατομικευμένη online εμπειρία. Επίσης, μπορούμε να εξατομικεύσουμε τις πληροφορίες που βλέπετε με βάση αυτά που γνωρίζουμε ήδη για εσάς, ώστε να αφιερώνετε λιγότερο χρόνο στην αναζήτηση στοιχείων. Με τη χρήση των εργαλείων αυτόματης συλλογής δεδομένων, κάθε επισκέπτης στον ιστότοπό μας μπορεί να έχει μια μοναδική, εξατομικευμένη εμπειρία.

Εργαλεία στόχευσης: Τα εργαλεία αυτά ορίζονται από την HP και άλλα τρίτα μέρη (όπως επιλεγμένους συνεργάτες λιανικής ή προβολής διαφημίσεων) και χρησιμοποιούνται για τη δημιουργία προφίλ με σκοπό την προβολή στοχευμένων διαφημίσεων που είναι συναφείς με τα ενδιαφέροντά σας και πιο χρήσιμες για εσάς, εντός και εκτός των ιστότοπων της HP. Ενδέχεται να αντικατοπτρίζουν ανωνυμοποιημένα δημογραφικά στοιχεία ή άλλα δεδομένα που σχετίζονται με δεδομένα που μας έχετε παράσχει οικειοθελώς (π.χ. τη διεύθυνση email σας).

Μας επιτρέπουν επίσης να συλλέγουμε δεδομένα σχετικά με τον ιστότοπο και τη σελίδα της HP που επισκεφθήκατε και σχετικά με τις δραστηριότητές σας στον ιστότοπο της HP. Για παράδειγμα, εάν έχετε επισκεφθεί κάποια από τις σελίδες των προϊόντων μας, με τα cookies μπορούμε να σας προβάλλουμε πρόσθετες προσφορές και προωθήσεις στους ιστότοπους των συνεργατών μας για συγκεκριμένο χρονικό διάστημα.

Μπορείτε να μάθετε περισσότερα σχετικά με ορισμένους συνεργάτες μας για την προβολή διαφημίσεων βάσει ενδιαφερόντων μεταβαίνοντας στους παρακάτω ιστότοπους:
https://www.doubleclickbygoogle.com/
http://www.oracle.com/us/legal/privacy/marketing-cloud-data-cloud-privacy-policy/index.html
https://www.google.com/policies/technologies/ads/
https://www.adobe.com/privacy/marketing-cloud.html

Πρέπει να γνωρίζετε ότι η παραπάνω λίστα είναι ενδεικτική και ενδέχεται να ενημερώνεται κατά διαστήματα.

Εάν είστε εγγεγραμμένος χρήστης, οι πληροφορίες που συλλέγονται από τους ιστότοπούς μας δεν είναι ανώνυμες και μπορούμε να τις χρησιμοποιούμε σε συνδυασμό με άλλες πληροφορίες που γνωρίζουμε ή συνάγουμε για εσάς, συμπεριλαμβανομένων των προτιμήσεών σας, για να προσαρμόσουμε το περιεχόμενο, τις υπηρεσίες, τις διαφημίσεις και τις προσφορές που σας παρέχουμε.

Τα εργαλεία αυτόματης συλλογής δεδομένων που είναι απολύτως απαραίτητα ή χρησιμοποιούνται για τη συλλογή δεδομένων απόδοσης και στατιστικών στοιχείων ή για σκοπούς εξατομίκευσης λήγουν μετά από 364 ημέρες. Τα εργαλεία αυτόματης συλλογής δεδομένων που χρησιμοποιούνται για σκοπούς στόχευσης λήγουν 90 ημέρες μετά την τελευταία σας επίσκεψη.

Όταν κοινοποιείτε πληροφορίες χρησιμοποιώντας το κουμπί κοινοποίησης ενός μέσου κοινωνικής δικτύωσης που υπάρχει σε ιστότοπο της HP, το κοινωνικό δίκτυο καταγράφει αυτήν την ενέργειά σας. Αυτές οι πληροφορίες ενδέχεται να συνδέονται με δραστηριότητες στοχευμένων διαφημίσεων. Οι τύποι των εργαλείων που χρησιμοποιούν αυτές οι τρίτες εταιρείες, καθώς και ο τρόπος χρήσης των πληροφοριών που προκύπτουν από αυτά τα εργαλεία διέπονται από τις πολιτικές ιδιωτικού απορρήτου των εν λόγω εταιρειών.

ΑΛΛΑ ΕΡΓΑΛΕΙΑ ΑΥΤΟΜΑΤΗΣ ΣΥΛΛΟΓΗΣ ΔΕΔΟΜΕΝΩΝ

Ενδέχεται να χρησιμοποιήσουμε εργαλεία αυτόματης συλλογής δεδομένων όπως τα web beacon, τα οποία συνήθως είναι μια διαφανής εικόνα γραφικού (συνήθως 1 pixel x 1 pixel), με σκοπό τη συγκέντρωση πληροφοριών σχετικά με την αλληλεπίδρασή σας μέσω email ή άλλων μεθόδων επικοινωνίας. Μπορεί να ενσωματώσουμε ένα web beacon σε συνδρομητικά δελτία επικοινωνίας ή μηνύματα μάρκετινγκ της HP για να προσδιορίσουμε εάν έχετε ανοίξει τα μηνύματά μας ή εάν τα έχετε χρησιμοποιήσει και εάν τα εργαλεία αλληλογραφίας που χρησιμοποιούμε λειτουργούν σωστά.

ΕΠΙΛΟΓΗ ΠΡΟΤΙΜΗΣΕΩΝ ΙΔΙΩΤΙΚΟΥ ΑΠΟΡΡΗΤΟΥ

Μπορείτε να κάνετε ή να αλλάξετε τις επιλογές σας σχετικά με τα εργαλεία αυτόματης συλλογής δεδομένων, καθώς και σχετικά με τη λήψη συνδρομητικών δελτίων επικοινωνίας ή γενικών μηνυμάτων στο σημείο συλλογής δεδομένων ή χρησιμοποιώντας άλλες μεθόδους που περιγράφονται στις ακόλουθες ενότητες. Αυτές οι επιλογές δεν ισχύουν για τα δελτία επικοινωνίας που έχουν πρωταρχικό σκοπό τη διαχείριση της ολοκλήρωσης παραγγελιών, των συμβάσεων, της υποστήριξης, των προειδοποιήσεων ασφάλειας προϊόντων, των ενημερώσεων προγραμμάτων οδήγησης ή άλλων ειδοποιήσεων διαχείρισης και συναλλαγών όπου ο πρωταρχικός σκοπός αυτών των δελτίων επικοινωνίας δεν είναι η εμπορική προώθηση.

ΜΗΝΥΜΑΤΑ ΜΑΡΚΕΤΙΝΓΚ ΚΑΙ ΣΥΝΔΡΟΜΗΤΙΚΑ ΔΕΛΤΙΑ ΕΠΙΚΟΙΝΩΝΙΑΣ

Τα μηνύματα μάρκετινγκ της HP περιλαμβάνουν πληροφορίες σχετικά με προϊόντα, υπηρεσίες ή/και υποστήριξη και μπορείτε να επιλέξετε τον τρόπο αποστολής τους, π.χ. μέσω ταχυδρομείου, email, τηλεφώνου, φαξ ή φορητής συσκευής. Τα μηνύματα μάρκετινγκ ενδέχεται να περιλαμβάνουν πληροφορίες για νέα προϊόντα ή υπηρεσίες, ειδικές προσφορές, εξατομικευμένο περιεχόμενο, στοχευμένες διαφημίσεις ή προσκλήσεις για συμμετοχή σε έρευνες αγοράς ή σε ελέγχους συμμόρφωσης. Στα συνδρομητικά δελτία επικοινωνίας περιλαμβάνονται ενημερωτικά δελτία μέσω email, ενημερώσεις λογισμικού κ.λπ. που μπορείτε να ζητήσετε ρητά ή που συναινέσατε για τη λήψη τους.

Μπορείτε να επιλέξετε να μην λαμβάνετε αυτά τα δελτία επικοινωνίας γενικού περιεχομένου κάνοντας ένα από τα εξής:

Επιλέξτε τον σύνδεσμο "Opt-out" (Διακοπή αποστολής) ή "Unsubscribe" (Κατάργηση εγγραφής) στο email ή ακολουθήστε τις οδηγίες που περιλαμβάνονται σε κάθε συνδρομητικό μήνυμα επικοινωνίας.
Για να καταργήσετε την εγγραφή σας από μηνύματα που παραδίδονται σε φορητές συσκευές, απαντήστε στο μήνυμα με τις λέξεις "STOP" (Διακοπή) ή "END" (Λήξη).
Επικοινωνήστε με τον Υπεύθυνο προστασίας απορρήτου της HP μέσω του HP Privacy Office στη διεύθυνση http://www8.hp.com/us/en/privacy/ww-privacy-form.html. Μην ξεχάσετε να δώσετε όνομα, στοιχεία επικοινωνίας και πληροφορίες σχετικά με τις συνδρομές HP ή τα μηνύματα μάρκετινγκ που δεν θέλετε να λαμβάνετε πλέον.

ΔΙΑΦΗΜΙΣΕΙΣ ΚΑΙ ΠΡΟΣΦΟΡΕΣ ΤΗΣ HP ΣΕ ΙΣΤΟΤΟΠΟΥΣ ΤΡΙΤΩΝ

Η HP συνάπτει συμφωνίες με παρόχους υπηρεσιών για την τοποθέτηση διαφημίσεων σε ιστότοπους που ανήκουν σε τρίτους. Ενίοτε, αυτό πραγματοποιείται με την κοινοποίηση ορισμένων προσωπικών δεδομένων, όπως περιγράφεται στην ενότητα "Cookies διαφημίσεων τρίτων και cookies μέσων κοινωνικής δικτύωσης".

Επιπλέον, χρησιμοποιούμε και ενδέχεται να επιτρέψουμε σε διαφημιστικά δίκτυα και τρίτους να χρησιμοποιούν cookies και άλλα εργαλεία αυτόματης συλλογής δεδομένων για να προσδιορίσουμε με ποιον τρόπο αλληλεπιδράτε με τους ιστότοπούς μας, τα δελτία επικοινωνίας και τις υπηρεσίες μας καθώς και με τους ιστότοπους επιλεγμένων συνεργατών και να εντοπίσουμε τα ενδιαφέροντά σας, να δημιουργήσουμε προφίλ και συγκεκριμένα ενδιαφέροντα προκειμένου να παρέχουμε διαφημίσεις που είναι σχετικές και χρήσιμες για εσάς. Για περισσότερες πληροφορίες, ανατρέξτε στην ενότητα "Πώς χρησιμοποιεί η HP τα εργαλεία αυτόματης συλλογής δεδομένων" παρακάτω.

ΕΡΓΑΛΕΙΑ ΑΥΤΟΜΑΤΗΣ ΣΥΛΛΟΓΗΣ ΔΕΔΟΜΕΝΩΝ – ONLINE

Όταν επισκέπτεστε ιστότοπους της HP, έχετε την επιλογή να αποδεχτείτε ή να ρυθμίσετε τα cookies που μας επιτρέπετε να τοποθετήσουμε στο πρόγραμμα περιήγησής σας μέσω του Κέντρου προτιμήσεων απορρήτου. Μπορείτε να τροποποιήσετε τις ρυθμίσεις αυτές οποιαδήποτε στιγμή από τις Ρυθμίσεις cookies.

Ρυθμίσεις cookies

Εάν δεν θέλετε να επιτρέπονται καθόλου τα cookies, ανατρέξτε στις ρυθμίσεις του προγράμματος περιήγησης που χρησιμοποιείτε. Πρέπει να γνωρίζετε ότι εάν απενεργοποιήσετε ορισμένες κατηγορίες cookies, ενδέχεται να μην μπορείτε να αποκτήσετε πρόσβαση σε ορισμένες λειτουργίες των ιστότοπών μας ή ορισμένο περιεχόμενο ή λειτουργίες ενδεχομένως να μην είναι διαθέσιμα. Ορισμένα προγράμματα περιήγησης σας επιτρέπουν να περιηγηθείτε σε ιστότοπους σε λειτουργία ανώνυμης ή ιδιωτικής περιήγησης. Μόλις κλείσει η περίοδος λειτουργίας του προγράμματος περιήγησης, συνήθως διαγράφονται αυτόματα όλα τα cookies που συλλέχθηκαν.

Για να ζητήσετε να μην παρακολουθεί πλέον το Google Analytics τις ενέργειές σας στους ιστότοπους της εταιρείας μας, επισκεφθείτε τη διεύθυνση http://tools.google.com/dlpage/gaoptout.

Ακόμη κι αν επιλέξετε να μην γίνεται παρακολούθηση και στόχευση βάσει των δεδομένων απόδοσης και των στατιστικών στοιχείων, ενδέχεται να συνεχίσετε να βλέπετε μη εξατομικευμένες διαφημίσεις από την HP μέσω των συνεργατών της. Για παράδειγμα, μπορεί να επισκεφθείτε έναν ιστότοπο που περιλαμβάνει συγκρίσεις χαρακτηριστικών προσωπικών υπολογιστών. Βάσει των ενδιαφερόντων σας, οι συνεργάτες μας ενδέχεται να σας δείξουν διαφημίσεις προϊόντων της HP.

Εάν είστε κάτοικος της Ευρωπαϊκής Ένωσης και θέλετε να εξαιρεθείτε από τη χρήση cookies τρίτων που καταγράφουν δεδομένα για σκοπούς διαφήμισης βάσει ενδιαφερόντων, μεταβείτε στον ιστότοπο www.youronlinechoices.eu.

Στις ΗΠΑ και τον Καναδά, συμμορφωνόμαστε με τα πρότυπα του κλάδου που έχει θεσπίσει η ένωση Digital Advertising Alliance όσον αφορά τις διαφημίσεις βάσει ενδιαφέροντος. Για να μάθετε περισσότερα σχετικά με τις επιλογές διαφήμισης:

ΗΠΑ:  http://www.aboutads.info/choices/
Καναδάς:  http://www.youradchoices.ca/

Στις ΗΠΑ, η πρωτοβουλία Network Advertising Initiative προσφέρει επίσης έναν τρόπο διακοπής της υπηρεσίας ενός αριθμού cookies διαφημίσεων. Επισκεφθείτε τη διεύθυνση www.networkadvertising.org για να μάθετε περισσότερα. Πρέπει να γνωρίζετε ότι η διακοπή της παρακολούθησης δεν σημαίνει ότι δεν θα λαμβάνετε πλέον online διαφημίσεις. Δεν σημαίνει ότι η εταιρεία ή οι εταιρείες από τις οποίες ζητήσατε διακοπή της παρακολούθησης δεν θα σας παρέχουν πλέον διαφημίσεις προσαρμοσμένες στις προτιμήσεις σας στο web και στα μοτίβα χρήσης του web που ακολουθείτε.

Ορισμένα νεότερα προγράμματα περιήγησης web περιλαμβάνουν δυνατότητες "Do Not Track". Προς το παρόν, δεν υπάρχει κανένα πρότυπο του κλάδου για διαχείριση αιτημάτων "Do Not Track", ως εκ τούτου, σε αυτήν τη φάση, οι ιστότοποί μας ενδεχομένως να μην ανταποκρίνονται σε αιτήματα "Do Not Track" ή σε κεφαλίδες από τα συγκεκριμένα προγράμματα περιήγησης.

ΕΡΓΑΛΕΙΑ ΑΥΤΟΜΑΤΗΣ ΣΥΛΛΟΓΗΣ ΔΕΔΟΜΕΝΩΝ – ΜΗΝΥΜΑΤΑ ΤΗΣ HP

Μπορείτε να απενεργοποιήσετε τα εργαλεία αυτόματης συλλογής δεδομένων, όπως τα web beacon, στα μηνύματα email με το να μην κάνετε λήψη των εικόνων που περιέχονται στα μηνύματα που λαμβάνετε. (Αυτή η δυνατότητα ποικίλλει ανάλογα με το λογισμικό email που χρησιμοποιείτε στον προσωπικό σας υπολογιστή.) Ωστόσο, με αυτήν την ενέργεια ενδέχεται να μην απενεργοποιούνται πάντα τα αυτόματα εργαλεία συλλογής δεδομένων στα μηνύματα email εξαιτίας συγκεκριμένων δυνατοτήτων του λογισμικού email. Για περισσότερες σχετικές πληροφορίες, ανατρέξτε στις πληροφορίες που παρέχονται από το λογισμικό email ή τον πάροχο email που χρησιμοποιείτε.

ΑΣΚΗΣΗ ΤΩΝ ΔΙΚΑΙΩΜΑΤΩΝ ΣΑΣ ΚΑΙ ΕΠΙΚΟΙΝΩΝΙΑ ΜΑΖΙ ΜΑΣ

Έχετε το δικαίωμα να ζητήσετε αντίγραφο των προσωπικών δεδομένων που μας έχετε παράσχει ή τα οποία διατηρούμε εμείς σχετικά με εσάς, καθώς και να απαιτήσετε τεκμηριωμένη απάντηση σχετικά με τον λόγο της επεξεργασίας τους. Επιπλέον, έχετε το δικαίωμα να αποσύρετε οποιαδήποτε συγκατάθεση είχατε παραχωρήσει παλαιότερα ή να ζητήσετε τη διόρθωση, την τροποποίηση, τον περιορισμό, την ανωνυμοποίηση ή τη διαγραφή των προσωπικών δεδομένων σας, καθώς και να αποκτήσετε τα προσωπικά δεδομένα που έχετε παράσχει με τη συγκατάθεσή σας ή στο πλαίσιο σύμβασης, σε δομημένη και μηχανικά αναγνώσιμη μορφή και να ζητήσετε τη διαβίβαση αυτών των δεδομένων σε διαφορετικό υπεύθυνο ελέγχου δεδομένων.

Επίσης, σε ορισμένες περιπτώσεις, έχετε το δικαίωμα να υποβάλετε ένσταση κατά της επεξεργασίας των προσωπικών σας δεδομένων, ειδικότερα όταν χρησιμοποιούμε τα δεδομένα σας για σκοπούς άμεσου μάρκετινγκ ή για τη δημιουργία προφίλ μάρκετινγκ. Ανατρέξτε στην ενότητα "Επιλογή προτιμήσεων ιδιωτικού απορρήτου" παρακάτω για οδηγίες σχετικά με τον τρόπο άσκησης των δικαιωμάτων σας αναφορικά με το μάρκετινγκ.

Σε ορισμένες περιπτώσεις, ενδέχεται να ισχύουν περιορισμοί σχετικά με τα δικαιώματα αυτά όπως, για παράδειγμα, σε περίπτωση που η ικανοποίηση του αιτήματός σας θα είχε ως αποτέλεσμα την αποκάλυψη προσωπικών δεδομένων άλλου ατόμου ή εάν μας ζητήσετε να διαγράψουμε πληροφορίες η τήρηση των οποίων απαιτείται από τη νομοθεσία ή είναι απαραίτητη για τους σκοπούς επιτακτικών έννομων συμφερόντων μας.

Για την άσκηση των δικαιωμάτων σας ή εάν έχετε ερωτήσεις ή αμφιβολίες σχετικά με τη Δήλωση απορρήτου μας, τη συλλογή και χρήση των δεδομένων σας ή για μια πιθανή παραβίαση της τοπικής νομοθεσίας περί ιδιωτικού απορρήτου, μπορείτε να επικοινωνήσετε με τον Υπεύθυνο προστασίας απορρήτου και δεδομένων της ΗΡ στη διεύθυνση http://www8.hp.com/us/en/privacy/ww-privacy-form.html ή να μας γράψετε σε μία από τις παρακάτω διευθύνσεις:

ΕΕ
HP France SAS
Global Legal Affairs
14 rue de la Verrerie
CS 40012 – 92197
Meudon cedex
France

ΜΕΞΙΚΟ
HP Inc.
Global Legal Affairs
ATTN: Privacy Office
Av. Vasco de Quiroga #2999
Col. Santa Fe Peña Blanca
Del. Alvaro Obregon
C.P. 01210 México D.F.

ΥΠΟΛΟΙΠΟΣ ΚΟΣΜΟΣ
HP Inc.
Global Legal Affairs
ATTN: Privacy Office
1501 Page Mill Road
Palo Alto, California 94304
USA

Όλα τα δελτία επικοινωνίας θεωρούνται εμπιστευτικά. Κατά την παραλαβή του δελτίου επικοινωνίας σας, ο εκπρόσωπός μας θα επικοινωνήσει μαζί σας σε εύλογο χρονικό διάστημα για να απαντήσει στις ερωτήσεις ή να ασχοληθεί με το ζήτημα που αναφέρετε. Στόχος μας είναι να διασφαλίσουμε ότι το ζήτημά σας θα αντιμετωπιστεί έγκαιρα και με κατάλληλο τρόπο.

Εάν δεν μπορούμε να αντιμετωπίσουμε αποτελεσματικά το ζήτημά σας, έχετε το δικαίωμα να επικοινωνήσετε με την αρχή εποπτείας ιδιωτικού απορρήτου δεδομένων στη χώρα διαμονής ή εργασίας σας ή να προσφύγετε δικαστικά, εάν πιστεύετε ότι έχουν παραβιαστεί οι κανόνες προστασίας δεδομένων. Για ερωτήσεις, προβληματισμούς ή καταγγελίες σχετικά με τη συμμετοχή μας στην Ασπίδα προστασίας ΕΕ-ΗΠΑ για την ιδιωτικότητα, το Σύστημα κανόνων διασυνοριακού απορρήτου (CBPRs) της APEC ή την εφαρμογή των Δεσμευτικών εταιρικών κανόνων (BCR) της HP, διαβάστε την ενότητα για τις Διεθνείς διαβιβάσεις δεδομένων παραπάνω.

ΑΛΛΑΓΕΣ ΣΤΗ ΔΗΛΩΣΗ ΑΠΟΡΡΗΤΟΥ

Εάν τροποποιήσουμε τη Δήλωση απορρήτου, θα αναρτήσουμε την αναθεωρημένη δήλωση εδώ, με ενημερωμένη ημερομηνία αναθεώρησης. Σε περίπτωση σημαντικών αλλαγών στη Δήλωση απορρήτου της εταιρείας που διαφοροποιούν σημαντικά τις πρακτικές μας περί απορρήτου, ενδέχεται επίσης να σας ενημερώσουμε με άλλα μέσα, για παράδειγμα με την αποστολή μηνύματος email ή με την ανάρτηση σχετικής γνωστοποίησης στον εταιρικό ιστότοπο ή/και σε σελίδες μέσων κοινωνικής δικτύωσης, πριν εφαρμοστούν οι αλλαγές. Η τελευταία ενημέρωση της παρούσας Δήλωσης απορρήτου πραγματοποιήθηκε στις 25 Μαΐου 2018. Η παρούσα πολιτική τίθεται σε ισχύ 30 ημέρες μετά την ανάρτησή της, εκτός εάν σας παρασχεθεί η Δήλωση απορρήτου της HP πριν από αυτήν την ημερομηνία, στην οποία περίπτωση η παρούσα Δήλωση απορρήτου τίθεται σε ισχύ κατά την προγενέστερη ημερομηνία.

Ημερομηνία ανάρτησης: 25 Μαΐου 2018.